《北山四时招隐辞 其三》
宋代·周密

灏气泛兮虚寥，商籁发兮萧骚。策逍遥兮玉囿，驾言陟兮弁之椒。

石林林兮献状，浮空倒影兮清苕。漭具区兮泻碧，若杯水兮堂坳。

披素怀兮佩明月，■然啸兮泠飙。阅古今兮宇宙，一日非近兮千载非遥。

嗟湛辈兮堙灭其奚数，慨其感兮临高。水竹清兮秋晚，赋丛桂兮谁招。

作者简介：周密 （1232-1298），字公谨，号草窗，又号四水潜夫、弁阳老人、华不注山人，南宋词人、文学家。祖籍济南，流寓吴兴（今浙江湖州）。宋德右间为义乌县（今年内属浙江）令。入元隐居不仕。自号四水潜夫。他的诗文都有成就，又能诗画音律，尤好藏弃校书，一生著述较丰。著有《齐东野语》、《武林旧事》、《癸辛杂识》、《志雅堂要杂钞》等杂著数十种。其词远祖清真，近法姜夔，风格清雅秀润，与吴文英并称“二窗”，词集名《频洲渔笛谱》、《草窗词》。